Projekts

LATVIJAS REPUBLIKAS MINISTRU KABINETS

2011.gada

Rīgā prot.Nr. .§)

**Par Ministru kabineta atbildes vēstules projektu**

**Latvijas Republikas Tiesībsargam**

**Latvijas Republikas Tiesībsargam**

Par pasākumiem legionelozes

izplatīšanās ierobežošanai

Veselības ministrija sadarbojoties ar Ekonomikas ministriju, un izpildot Ministru prezidenta 2011.gada 16.septembra Rezolūciju Nr.90/TA-2250, ir izskatījusi Latvijas Republikas Tiesībsarga (turpmāk – Tiesībsargs) 2011.gada 8.septembra vēstuli Nr.6-8/575 par tiesībām uz veselības aizsardzību un sniedz šādu informāciju.

*Attiecībā par Tiesībsarga pausto viedokli, ka pašreizējais normatīvais regulējums nav pietiekams iedzīvotāju tiesību uz veselības aizsardzību nodrošināšanā.*

Ministru kabineta 2003. gada 29. aprīļa noteikumos Nr. 235 „Dzeramā ūdens nekaitīguma un kvalitātes prasības, monitoringa un kontroles kārtība” (turpmāk – MK noteikumi) nav noteikti visaptveroši pasākumi attiecībā uz prevenciju karstā ūdens padevē un šo pasākumu (atbilstoša karstā ūdens temperatūra, ēku siltummezglu un iekšējās ūdensapgādes sistēmas regulāra tīrīšana, mazgāšana un dezinfekcija) uzraudzība un kontrole, tomēr tajos ir noteiktas vairākas prasības, kuru izpilde nodrošina iedzīvotāju veselības aizsardzību:

- MK noteikumu 12. punkts nosaka, ka dzeramais ūdens nedrīkst saturēt mikroorganismus, parazītus un vielas tādā daudzumā, kas rada draudus patērētāju veselībai;

- MK noteikumu 15. punkts nosaka, ka, ja ir pamatotas aizdomas par šajos noteikumos neminētu patogēno mikroorganismu iespējamo klātbūtni dzeramajā ūdenī tādos daudzumos, kas rada draudus patērētāju veselībai, *(dzeramā ūdens mikrobioloģisko rādītāju monitoringā nav ietverta Legionella pneumophila skaita noteikšana, jo šī prasība netiek izvirzīta Padomes 1998. gada 3. novembra Direktīvā 98/83/EK par dzeramā ūdens kvalitāti, kas Latvijā, pārņemta līdz ar noteikumu stāšanos spēkā),* dzeramā ūdens piegādātājs nekavējoties informē Veselības inspekciju, kā arī nodrošina dzeramā ūdens pārbaudi un veic korektīvus pasākumus, lai nodrošinātu dzeramā ūdens nekaitīgumu.

Saskaņā ar Preču un pakalpojumu drošuma likuma 4. panta otrā daļā noteikto pakalpojuma sniedzēja pienākums ir sniegt tikai drošu, cilvēka dzīvībai, veselībai un personas mantai, kā arī videi nekaitīgu pakalpojumu. Pakalpojuma sniedzējs ir atbildīgs par sniegtā pakalpojuma drošumu. Ūdens piegādes gadījumā tas ir ūdens piegādātājaun/vai ūdensvada īpašnieka pienākums sniegt drošu pakalpojumu.

Savukārt Patērētāju tiesību aizsardzības likuma (turpmāk – likums)14. panta pirmās daļas 1.punkts norāda, ka pakalpojums neatbilst līguma noteikumiem, ja to sniedzot, nav ievērotas normatīvo aktu vai normatīvtehnisko dokumentu prasības. Saskaņā ar likuma 14.panta trešo daļu: ”Prece vai pakalpojums nav uzskatāms par neatbilstošu līguma noteikumiem, ja pirms līguma slēgšanas patērētājs ir saņēmis rakstveida brīdinājumu par preces vai pakalpojuma nepienācīgu kvalitāti vai nepienācīgas kvalitātes iemesls ir patērētāja piegādātie materiāli, izņemot gadījumu, kad pakalpojuma sniedzējam kā profesionālim vajadzēja to zināt un rakstveidā brīdināt patērētāju”. Atbilstoši šī likuma 24. pantā noteiktajam, šajā likumā un citos normatīvajos aktos noteikto patērētāju tiesību aizsardzības uzraudzību un kontroli īsteno Patērētāju tiesību aizsardzības centrs, citas kompetentas un pilnvarotas valsts iestādes sadarbībā ar pašvaldībām un patērētāju tiesību aizsardzības biedrībām.

Nevaram piekrist Tiesībsarga apgalvojumam, ka ēkām, kuru būvniecība uzsākta līdz 1998. gada 31. jūlijam, karstā ūdens temperatūra nav reglamentēta, jo līdz Latvijas Republikas normatīvo aktu apstiprināšanai būvniecības jomā, spēkā bija Celtniecības normas un noteikumi - SNIP 2.04.01 – 85 „Iekšējais ūdensvads un kanalizācija. Projektēšanas normas“, kuru 2.1. un 2.2.apakšpunkts nosaka karstā ūdens temperatūru ūdens sadales vietās, kas nedrīkstēja būt zemāka par 500C, arī vēsturiski vecākas projektēšanas normas reglamentēja karstā ūdens temperatūru.

Lai risinātu jautājumu saistībā ar dzeramā ūdens drošumu, kā arī jaunu prasību ieviešanas priekšlikumu sagatavošanu, kas varētu radīt papildus finanšu un administratīvo slogu (piem., siltummezglu un ēku iekšējās ūdensapgādes sistēmas dezinfekcija, monitoringa programmas paplašināšana, kontroles funkciju paplašināšana), Veselības inspekcija ir uzsākusi situācijas priekšizpēti, proti, ir veikti legionellu izmeklējumi dzeramajā ūdenī publiskās ēkās (5 nejaušas atlases paraugi).

Sadarbībā ar SIA „Rīgas ūdens” Veselības inspekcija turpina dzeramā ūdens paraugu izmeklēšanu gan ārējā, gan iekšējās ūdens apgādes sistēmās ēkās, kurās pastāv legionellu saturoša ūdens aerosola veidošanās risks (peldbaseini, pirtis u.c.), kā arī atsevišķās pašvaldības dzīvojamās ēkās. Kā liecina no SIA „Rīgas ūdens” saņemtās testēšanas pārskatu kopijas (17.10.2011.) par 10 aukstā dzeramā ūdens izmeklētajiem paraugiem (paraugi paņemti Rīgā 10 dažādās adresēs), tad nevienā no paraugiem Legionella pneumofila nav konstatēta.

Jāpiezīmē, ka Pasaules Veselības organizācijas dzeramā ūdens kvalitātes vadlīnijās nenosaka pieļaujamās vai vēlamās legionellu skaita vērtības dzeramajā ūdenī, līdz ar to problemātiska varētu būt iegūto rezultātu interpretēšana un riska prognozēšana. Kā liecina 2010. gada un 2011. gada auditmonitoringa rezultāti, tad SIA „Rīgas ūdens” apgādes sistēmās nav konstatēti rādītāja - mikroorganisma koloniju skaits (KVV) 220C, kas netieši liecina par iespējamo legionellu klātbūtni, pārsniegumi. Pieejamie literatūras dati norāda, ka legionellas ir dabiska virszemes ūdens sastāvdaļa un to, ka Leģionāru slimības pārnešanas mehānismi nav vēl pilnībā skaidri.

Saskaņā ar Epidemioloģiskās drošības likuma 6.panta otrā daļā noteikto Veselības inspekcija epidemioloģiskās drošības jomā kontrolē normatīvajos aktos noteikto profilakses un pretepidēmijas prasību izpildi jebkurā objektā Latvijas Republikas teritorijā. Legionelozes saslimšanas gadījumā profilakses un pretepidēmijas pasākumu kopumu nosaka Ministru kabineta2010.gada 6.jūlija noteikumu Nr.618 **„**Dezinfekcijas, dezinsekcijas un deratizācijas noteikumi”15.punkts: „Leģionāru slimības gadījumā veic noslēguma dezinfekciju iespējamā infekcijas slimības perēkļa ūdensapgādes vai kondicionēšanas sistēmā. Noslēguma dezinfekciju nodrošina persona, kuras īpašumā vai valdījumā ir ūdensapgādes vai kondicionēšanas sistēma.” Veselības inspekcijas pienākums šajos gadījumos ir kontrolēt noslēguma dezinfekcijas pasākumu veikšanu, kas nozīmē, ka pēc informācijas par konstatēto legionelozes perēkli saņemšanas no Latvijas Infektoloģijas centra, Veselības inspekcija veic pārbaudi norādītajās adresēs*,* uzliekot par pienākumu nama apsaimniekotājam veikt noslēguma dezinfekciju un kontrolē šī pretepidēmijas pasākuma izpildi. Tomēr par atsevišķiem gadījumiem, kad tika konstatētas legionellas ūdens paraugos, kas ņemti Varavīksnes gatvē 10, Rusovas ielā 2, Ropažu ielā 130 un Slokas ielā 134, Veselības inspekcijai joprojām nav informācijas vai šajās adresēs joprojām pastāv legionellu izplatīšanās draudi, jo ūdensvadu dezinfekcija nav veikta. SIS „Namu pārvaldnieks” vairakkārt tika uzdots veikt noslēguma dezinfekciju – pagarināts izpildes termiņš, bet uzdotais netiek pildīts. Sastādīts arī Administratīvā pārkāpuma protokols.

*Attiecībā par Latvijas Infektoloģijas centra veiktajiem pasākumiem legionelozes izplatības samazināšanai.*

Kā liecina Latvijas Infektoloģijas centra epidemioloģiskās uzraudzības dati, tad 2011.gada janvārī – septembrī Latvijā apstiprināti 30 legionelozes gadījumi, 2 cilvēkiem slimība beigusies letāli. 2010.gada analogā laika posmā reģistrēti tikai 2 legionelozes gadījumi. Kopumā no 2007.gada Latvijā apstiprināts 48 legionelozes gadījums, t.sk. 2 gadījumi bērniem, kas reģistrēti šogad. Ja laika posmā no 2007.gada 1.janvāra līdz 2010.gada 31.otobrim Latvijā reģistrēti tikai 14 legionelozes gadījumi (vidēji 0,3 gadījumi mēnesī), tad no 2010.gada 1.novembra līdz šim jau 34 gadījumi (vidēji 3 gadījumi mēnesī).

Kaut arī daži no saslimušajiem ir inficējušies ārzemēs (2011.gadā – 3 apstiprināti legionelozes gadījumi), lielākā saslimušo daļa inficējusies Latvijā, t.sk. savās dzīves vietās. 2011.gadā epidemioloģiskās izmeklēšanas rezultātā atklāti 12 mājas perēkļi, kuros inficējušies 16 cilvēki.

Ņemot vērā legionelozes izplatīšanās specifiku, Latvijas Infektoloģijas centra speciālisti veic šādus pasākumus: epidemioloģiskās izmeklēšanas laikā tiek veikta saslimušo aptauja, apsekotas slimnieku dzīves vietas un, ja ir indikācijas, - darba vietas un citi objekti, kur varēja notikt inficēšanās. Infekcijas avota noskaidrošanai tiek ņemti ūdens paraugi laboratoriskajai izmeklēšanai gan tieši pie patērētājiem, piemēram saslimušo dzīves vietās, gan arī vienlaikus kopējos siltummezglos.

Sakarā ar 2011.gada 9 mēnešos apstiprinātajiem 30 legionelozes gadījumiem Latvijas Infektoloģijas centrs ir apsekojis 83 objektus, t.sk. ar laboratorisko izmeklēšanu 63 objektus. Pēc epidemioloģiskajām indikācijām ir izmeklēti 130 ūdens paraugi, t.sk. 28 pozitīvi un nomazgājumi no vannas ierīcēm 197, t.sk. 2 pozitīvi.

Par atklātajiem gadījumiem un epidemioloģiskās izmeklēšanas rezultātiem Latvijas Infektoloģijas centrs nekavējoties ir informējis dzīvojamās mājas apsaimniekotājus, pašvaldības u.c., kā arī Veselības inspekciju un ģimenes ārstus par nepieciešamajiem legionelozes profilakses pasākumiem:

|  |  |
| --- | --- |
| **Adresāts** | **Vēstuļu skaits** |
| SIA „Rīgas namu pārvaldnieks” | 7 |
| AS „Rīgas siltums” | 8 |
| Rīgas domes Mājokļu un vides departaments | 7 |
| Rīgas dome | 9 |
| SIA „Rīgas ūdens” | 4 |
| Ģimenes ārsti | 1 |
| Slimnīcas | 1 |
| Latvijas Ģimenes ārstu asociācija | 1 |
| Latvijas Lauku ģimenes ārstu asociācija | 1 |
| Dzīvokļu īpašnieku kooperatīvā sabiedrība | 2 |
| SIA „Juglas nami” | 1 |
| SIA „Rīgas namu pārvaldnieks” 4 iecirkņi | 4 |
| „Sociālās integrācijas valsts aģentūra” | 1 |
| SIA „Jūrmalas ūdens” | 2 |
| Jūrmalas pilsētas dome | 2 |
| SIA „Jūrmalas namsaimnieks” | 1 |
| Kopā: | 52 |

Par legionelozes saslimšanas gadījumiem, kas saistīti ar inficēšanos ārzemēs, ar Eiropas Slimību kontroles un profilakses centra (ECDC) TESSy sistēmas starpniecību ir informētas attiecīgo valstu epidemioloģiskās drošības iestādes.

Lai izvērtētu esošo situāciju saistībā ar legionelozes saslimšanas gadījumiem un noteiktu tālāko rīcību, kas ierobežotu legionelozi, 2011.gada 8. septembrī Veselības inspekcija organizēja sanāksmi, kurā piedalījās Rīgas domes pārstāvji un dzīvojamo namu un sabiedrisko ēku apsaimniekotāji. Kā vienojās sanāksmes dalībnieki, tad galvenais legionelozes profilaksē ir nodrošināt apstākļus, kas kavētu legionellu savairošanos: aukstā ūdens temperatūra pastāvīgi jātur zem +200C, bet karstā – ne zemāk par +500C (pēc 1 min no krāna jau būtu jātek tik karstam ūdenim) kā tas norādīts arī Pasaules Veselības organizācijas vadlīnijās, citās valstīs veiktajos pētījumos un publikācijās.

*Attiecībā par Tiesībsarga vēstulē izteikto, ka līdz šim sniegtā informācija par legionelozes profilaksi ir nepilnīga un nav pieejama plašākai sabiedrībai.*

Sadarbībā ar plašsaziņas līdzekļiem Latvijas Infektoloģijas centra speciālisti sākot no šī gada aprīļa par legionelozi snieguši kopumā 53 intervijas, skaidrojumus un komentārus, t.sk. TVNET (3 reizes), DELFI (4 reizes), APOLLO (6 reizes), Latvijas Radio dažādām programmām (11 reizes), „Baltcom”, „Latvijas avīze”, „Lauku avīze”, „Neatkarīgā Rīta avīze” (3 reizes), BNS (4 reizes), „Ievas veselība”, LETA (3 reizes), dažādiem televīzijas kanāliem, kā LTV, LNT, TV3, TV%, u.c. (kopumā 10 reizes), „Vesti segodnja” (2 reizes), Doma laukums, portālam Medicine.lv u.c.

Iedzīvotājiem paredzētā informācija par legionelozes profilaksi pieejama:

1) Latvijas Infektoloģijas centra mājas lapā:

<http://www.lic.gov.lv/docs/268/2011/Epid.bileteni/Info_parlegionelozi_iedz_27042011.pdf>

<http://www.lic.gov.lv/index.php?p=1327&lang=258&pp=10757#L>;

2) Veselības inspekcijas mājas lapā:

<http://www.vi.gov.lv/lv/aktuali/ar/legionelloze-pārbaudes>.

*Attiecībā par Tiesībsarga izteikto priekšlikumu normatīvajos aktos noteikt obligātās prasības attiecībā uz karstā ūdens kvalitāti, kā arī paredzēt kontroles mehānismu šādu prasību ievērošanai.*

Atbilstoši kompetencei par šo jautājumu viedokli ir paudusi Ekonomikas ministrija (17.10.2011. Nr.413-1-10072) un uzskata, ka Tiesībsarga izteiktais priekšlikums nav īstenojams šādu iemeslu dēļ:

1.Ministru kabineta 1998.gada 21.jūlija noteikumi Nr.25„Noteikumi par Latvijas būvnormatīvu LBN 221-98 „Ēku iekšējais ūdensvads un kanalizācija””, nosaka prasības jaunbūvējamo un rekonstruējamo ēku iekšējo aukstā un karstā ūdens ūdensvadu sistēmu projektēšanai. Tātad no jauna būvējamām ēkām, kā arī tām ēkām, kurās tiek rekonstruēti iekšējie aukstā un karstā ūdens ūdensvadi, ir jānodrošina karstā ūdens temperatūra ūdens izdales vietās ne zemāka par 550C. Tomēr šīs tehniskās prasības nevar attiecināt uz ekspluatācijā jau nodoto dzīvojamo māju iekšējām aukstā un karstā ūdens ūdensvadu sistēmām, jo tās tika projektētas saskaņā ar tām normām, kas bija spēkā šo ēku būvniecības brīdī. Līdz ar to ir iespējams, ka atsevišķās dzīvojamās ēkās tehniski nav iespējams nodrošināt būvnormatīvā norādīto karstā ūdens temperatūra ūdens izdales vietās.

2. Ja normatīvajos aktos, piemēram Ministru kabineta 2010.gada 28.septembra noteikumos Nr.906 „Dzīvojamās mājas sanitārās apkopes noteikumi”, noteiktu, ka dzīvojamās mājas pārvaldītājam ir jānodrošina karstā ūdens temperatūra ūdens izdales vietās ne zemāka par 550 C, tas nozīmētu, ka dzīvokļu īpašniekiem būtiski palielinātos dzīvojamās mājas pārvaldīšanai nepieciešamie izdevumi, jo būtu jāveic ēkas iekšējā ūdensvada rekonstrukcija, pilnveidojot karstā ūdens ūdensvada sistēmu.

3. Ievērojot to, ka normatīvie akti neparedz šobrīd spēkā esošo būvnormatīvu prasību (piemēram, nekaitīguma prasību būvēm) attiecināšanu uz ekspluatācijā pieņemtajām būvēm, izņēmuma gadījuma noteikšana varētu tikt paredzēta tikai gadījumā, ja tiek nodrošināts valsts līdzfinansējums noteikto prasību ieviešanai. Vienlaikus informējam, ka likums „Par palīdzību dzīvokļa jautājumu risināšanā” 27.2 panta pirmās daļas 2.punkts paredz Ministru kabineta noteikumu izdošanu par palīdzības sniegšanu dzīvojamās mājas īpašniekam (īpašniekiem) vai dzīvokļu īpašniekiem dzīvojamās mājas renovācijai, ja tās tehniskais stāvoklis normatīvajos aktos noteiktajā kārtībā atzīts par bīstamu cilvēku dzīvībai vai veselībai, tomēr valsts budžeta līdzekļu trūkuma dēļ minēto noteikumu izdošana ir atlikta līdz 2013.gada 1.jūnijam (sk. Ministru kabineta komitejas 2009.gada 7.decembra sēdes prot. Nr.43 3§).

4. Savukārt attiecībā par tām dzīvojamām mājām, kuru karstā ūdens ūdensvadu sistēma spēj nodrošināt karstā ūdens temperatūra 50-550C robežās, tomēr šajās ūdens temperatūra tiek nodrošināta tāda, kurā iespējama legionellu baktēriju vairošanās, informējam, ka pazemināta temperatūra tiek uzturēta līdzekļu taupības nolūkos, jo ūdens temperatūras uzturēšana 40-450C robežās samazina dzīvokļu īpašnieku izdevumus par saņemto siltumenerģiju.

Kā liecina Ekonomikas ministrijas veiktā aptauja, kā arī plašsaziņas līdzekļu sniegtā informācija (piemēram, <http://www.db.lv/citas-zinas/rigas-namu-parvaldnieka-apsaimniekotajas-majas-mainis-caurules-245809>),

dzīvojamās mājās ir veikta karstā ūdens temperatūras paaugstināšana un šobrīd tā tiek nodrošināta 50-550C robežās.

Ministru prezidents V.Dombrovskis

Veselības ministrs J.Bārzdiņš

20/10/2011 12:15

1869

D.Viļuma

67876080, fakss 67876071

dace.viluma@vm.gov.lv